čo sú to otvorené dáta?
inštitúcie štátnej a verejnej správy zhromažďujú, spracúvajú a zverejňujú množstvo dát v rôznych oblastiach – životné prostredie, doprava, financovanie, sociálne služby, vzdelávanie a i.. verejnosť má možnosť s týmito dátami efektívne pracovať, pokiaľ sú zverejnené v strojovo spracovateľnej forme – technická otvorenosť a pod otvorenými licenciami – licenčná otvorenosť. hovoríme o otvorených dátach (z angl. open data), ktorých technické štandardy definuje § 52 výnosu ministerstva financií sr č. 55/2014 z.z. o štandardoch pre informačné systémy verejnej správy.
na hlbšie pochopenie otvorených dát je možné pozrieť si nasledujúce zdroje:
open data akadémia: open data v kocke
čo sú to otvorené dáta a prečo ich zverejňovať
obce a mestá často nakladajú s osobnými údajmi pri výkone verejnej moci  a pri zabezpečovaní služieb obyvateľom a návštevníkom.  povinnosťou mesta a obce je prijať vhodné technické a organizačné opatrenia, ktoré dokazujú že spracovanie osobných dát vykonáva v súlade s nariadením gdpr.
pri identifikovaní osobných údajov v datasete je možné pomôcť si týmito otázkami:
spadá informácia do niektorej kategórie osobných údajov?
je informácia o konkrétnej fyzickej osobe?
vzťahuje sa účel spracúvania na konkrétnu fyzickú osobu?
má spracúvanie údajov dopad na konkrétnu fyzickú osobu?
sú spracúvané informácie aktuálne?
viete zo samostatnej informácia identifikovať konkrétnu fyzickú osobu?
poznáte jeden alebo viacero identifikátorov, na základe ktorých je osoba určiteľná?
a i.
vo vzťahu k zverejňovaniu otvorených dát je z pohľadu miest a obcí kľúčové zabezpečiť ochranu súkromia dotknutých osôb ale zároveň aj zabezpečiť zverejňovanie informácií v zmysle infozákona.
ochranu osobných údajov je potrebné riadiť prostredníctvom vypracovaného systému riadenia ochrany osobných údajov. tento systém by mal zahŕňať tak právne, ako aj organizačné a bezpečnostné opatrenia.
dobrá prax hovorí aj o viacstupňovej kontrole, keď dataset plánovaný na zverejnenia posudzuje z hľadiska súladu gdpr zodpovedná osoba v zmysle gdpr, gestor dát, odbor dátovej politiky a právne oddelenie. až následne je vykonané rozhodnutie, či dataset bude zverejnený vo formáte otvorených dát, príp. akým spôsobom, a v akom rozsahu budú citlivé údaje anonymizované.